Ministarstvo raseljenih osoba i izbjeglica Federacije Bosne i Hercegovine

**Ministarstvo raseljenih osoba i izbjeglica Federacije Bosne i Hercegovine** ili **Federalno ministarstvo raseljenih osoba i izbjeglica** (skraćeno **FMROI**) jedno je od 16 ministarstava u sastavu Vlade Federacije Bosne i Hercegovine, nadležno za politiku prema raseljenim osobama i izbjeglicama u tom entitetu. Sjedište ministarstva se nalazi u ulici Hamdije Čemerlića u Sarajevu, dok se na njegovom čelu trenutno nalazi Nerin Dizdar (SDP).

## Historija 
Početkom rata u Bosni i Hercegovini i raseljavanjem njenih građana sa područja pod kontrolom protivničkih vojski, stvorila je se potreba za njihovim zbrinjavanjem i organizacija pomoći, pa je tako Arif Smajkić 29. oktobra 1993. godine imenovan za ministra novoosnovanog ministarstva za izbjeglice, rad i socijalnu zaštitu.

Stvaranjem entiteta u Bosni i Hercegovini nakon potpisivanja Dejtonskog mirovnog sporazuma 1995. godine, s obzirom na ustavne nadležnosti, nadležnost nad politikom prema raseljenim osobama i izbjeglicama dodijeljena entitetima Bosne i Hercegovine, nakon čega su formirani ministarstvo za izbjeglice i raseljena lica Republike Srpske te ministarstvo za socijalnu politiku i izbjeglice Federacije Bosne i Hercegovine.

2003. godine, formiranjem nove federalne vlade, ministarstvo za socijalnu politku i izbjeglice FBiH je podijeljeno na ministarstvo rada i socijalne politike FBiH i ministarstvo raseljenih osoba i izbjeglica FBiH.

Formiranjem ministarstva ljudskih prava i izbjeglica Bosne i Hercegovine 2000. godine mnoštvo nadležnosti entitetskih ministarstava prenesene su na državni nivo.

## Nadležnosti 
Na čelu federalnog ministarstva raseljenih osoba i izbjeglica se nalazi ministar ili ministrica raseljenih osoba i izbjeglica Federacije Bosne i Hercegovine, koji ima pravo na jednog sekretara i pet pomoćnika. Nadležnosti ministarstva su definisani zakonom o federalnim ministarstvima i drugim tijelima federalne uprave te zakonom o raseljenim osobama i povratnicima u Federaciji Bosne i Hercegovine i izbjeglicama iz Bosne i Hercegovine.

### Djelokrug 
Federalno ministarstvo raseljenih osoba i izbjeglica obavlja upravne, stručne i druge poslove utvrđeni zakonima iz nadležnosti Federacije Bosne i Hercegovine koji se odnose na raseljene osobe, izbjeglice i povratnike.

Prema tome, ministarstvo je nadležno za:

* prikupljanje i obrada podataka o izbjeglicama i raseljenim osobama
* koordiniranje aktivnosti rekonstrukcije zajedno sa registriranjem i nadzorom nevladinih organizacija
* stvaranje uslova za povratak raseljenih osoba u njihova mjesta stanovanja, uključujući izgradnju, rekonstrukciju, sanaciju i popravku kuća i drugih stambenih objekata za potrebe smještaja izbjeglica i raseljenih osoba i raseljenih osoba
* održavanje regionalnih centara za pomoć u obavljanju ovih aktivnosti
* druge poslove utvrđene zakonom

## Organizacija 
Federalno ministarstvo raseljenih osoba i izbjeglica se sastoji od sljedećih organizacionih jedinica:

* Kabinet ministra
* Sektor za pravne, finansijske i opće poslove
* Sektor za razvojne projekte održivosti povratka
* Sektor za raseljene osobe, povratnike, izbjeglice, readmisiju i dijasporu
* Sektor za humanitarnu djelatnost i razvojnu pomoć EU fondova
* Inspektorat
* Jedinica za internu reviziju

## Spisak ministara 
## Reference 
## Vanjski linkovi 
* Zvanični sajt

Raseljenih osoba i izbjeglica
Kategorija:Izbjeglice u Bosni i Hercegovini